stanford-oval/wikipedia huggingface dataset:
Yliopistosairaaloiden erityisvastuualueet

Yliopistosairaaloiden erityisvastuualueet (erva-alueet) olivat sairaanhoitopiireistä viiden yliopistollisen sairaalan ympärille muodostettuja erityisvastuualueita, joille oli keskitetty alueen vaativin erikoissairaanhoito. Vaativin hoito on keskitetty pääosin alueen yliopistosairaalaan. Suomen yliopistosairaaloita ovat: Helsingin yliopistollinen keskussairaala (HYKS), Kuopion yliopistollinen sairaala (KYS), Oulun yliopistollinen sairaala (OYS), Tampereen yliopistollinen sairaala (TAYS) ja Turun yliopistollinen keskussairaala (TYKS).
Yliopistosairaaloiden erityisvastuualueista on säädetty valtioneuvoston asetuksessa erityistason sairaanhoidon järjestämisestä. Asetuksessa on määritelty sairaanhoitopiirien jako erityisvastuualueille.
Sote-uudistuksessa erityistason palvelujen ylläpitämiseksi sekä sosiaali- ja terveydenhuollon muuta alueellista yhteistoimintaa ja kehittämistä varten muodostettiin viisi sosiaali- ja terveydenhuollon yhteistyöaluetta (YTA) korvaamaan erityisvastuualueet (erva-alueet).
Yliopistosairaaloiden erityisvastuualueille keskitetty erikoissairaanhoito

Erityisvastuualueille keskitettävästä erikoissairaanhoidosta on säädetty "valtioneuvoston asetuksessa erikoissairaanhoidon työnjaosta ja eräiden tehtävien keskittämisestä".
Asetuksen mukaan viiteen yliopistolliseen sairaalan tulee koota vaativat leikkaukset ja toimenpiteet, joita tehdään valtakunnallisesti vähemmän, kuin noin 200 kappaletta vuodessa. Asetuksessa on lisäksi 21 kohdan luettelo yliopistollisiin sairaaloihin keskitettävistä hoidoista ja tehtävistä. Tällaisia hoitoja ja tehtäviä ovat mm. neurokirurgia, maksakirurgia, avosydänkirurgia, tulehduksellisten suolistosairauksien leikkaushoito, eräiden syöpien kirurginen hoito, vaativa tekonivelkirurgia, reumakirurgia, vaativat selkäleikkaukset, vaativat suun, pään, kaulan, kasvojen ja leukojen alueen leikkaushoidot, vaativat transkatetriset kardiologiset toimenpiteet, koeputkihedelmöityshoidot, lastenpsykiatrinen ympärivuorokautinen vuodeosastohoito sekä lasten oikeuspsykiatriset tutkimukset.
Asetuksessa on lisäksi säädetty kaikkein vaativimman eli erityistason erikoissairaanhoidon keskittämisestä vähempään, kuin viiteen yliopistolliseen sairaalaan. Eniten erityistason hoitoja on keskitetty HYKSiin.
Erityisvastuualueen sairaanhoitopiirien välisessä erikoissairaanhoidon järjestämissopimuksessa sovitaan yliopistosairaalaan keskitettävästä toiminnasta, työnjaosta ja toiminnan yhteensovittamisesta. Sopimus perustuu terveydenhuoltolakiin ja se laaditaan valtuustokausittain.
Erityisvastuualueet korvaantuivat sote-uudistukseen liittyen sosiaali- ja terveydenhuollon yhteistyöalueilla 1. tammikuuta 2023 alkaen. Yhteistyöalueisiin kuuluvat hyvinvointialueet.
Valtakunnallinen valtion rahoittama yliopistotasoinen terveystieteellinen tutkimus

Valtion rahoitus sairaaloissa tapahtuvaan yliopistotasoiseen terveystieteelliseen ja kliiniseen tutkimukseen kanavoidaan yliopistosairaaloiden erityisvastuualueiden kautta. Erityisvastuualueilla tulee terveydenhuoltolain mukaan olla tutkimustoimikunta, jonka tehtävänä on päättää valtion tutkimusrahoituksen osoittamisesta tutkimushankkeille.
Erityisvastuualueet ja niihin kuuluvat sairaanhoitopiirit

| Erityisvastuualue | Sairaanhoitopiiri | Väestö  31> 12.2020 | Kuntien  lkm |
| --- | --- | --- | --- |
| HYKS erva | HYKS erva yhteensä | &&&&&&&&02198182.&&&&002 198 182 | 51 |
| HYKS erva | Helsinki ja Uusimaa | &&&&&&&&01698974.&&&&001 698 974 | 24 |
| HYKS erva | Etelä-Karjala | &&&&&&&&&0126921.&&&&00126 921 | 9 |
| HYKS erva | Kymenlaakso | &&&&&&&&&0162812.&&&&00162 812 | 6 |
| HYKS erva | Päijät-Häme | &&&&&&&&&0209475.&&&&00209 475 | 12 |
| TAYS erva | TAYS erva yhteensä | &&&&&&&&&0902681.&&&&00902 681 | 52 |
| TAYS erva | Pirkanmaa | &&&&&&&&&0539954.&&&&00539 954 | 23 |
| TAYS erva | Etelä-Pohjanmaa | &&&&&&&&&0192150.&&&&00192 150 | 18 |
| TAYS erva | Kanta-Häme | &&&&&&&&&0170577.&&&&00170 577 | 11 |
| TYKS erva | TYKS erva yhteensä | &&&&&&&&&0869004.&&&&00869 004 | 58 |
| TYKS erva | Varsinais-Suomi | &&&&&&&&&0484188.&&&&00484 188 | 28 |
| TYKS erva | Satakunta | &&&&&&&&&0215416.&&&&00215 416 | 17 |
| TYKS erva | Vaasa | &&&&&&&&&0169400.&&&&00169 400 | 13 |
| KYS erva | KYS erva yhteensä | &&&&&&&&&0797234.&&&&00797 234 | 65 |
| KYS erva | Pohjois-Savo | &&&&&&&&&0243576.&&&&00243 576 | 18 |
| KYS erva | Etelä-Savo | &&&&&&&&&&097514.&&&&0097 514 | 9 |
| KYS erva | Itä-Savo | &&&&&&&&&&039877.&&&&0039 877 | 4 |
| KYS erva | Keski-Suomi | &&&&&&&&&0252730.&&&&00252 730 | 21 |
| KYS erva | Pohjois-Karjala | &&&&&&&&&0163537.&&&&00163 537 | 13 |
| OYS erva | OYS erva yhteensä | &&&&&&&&&0736563.&&&&00736 563 | 68 |
| OYS erva | Pohjois-Pohjanmaa | &&&&&&&&&0411120.&&&&00411 120 | 29 |
| OYS erva | Kainuu | &&&&&&&&&&071664.&&&&0071 664 | 8 |
| OYS erva | Keski-Pohjanmaa | &&&&&&&&&&077114.&&&&0077 114 | 10 |
| OYS erva | Lappi | &&&&&&&&&0117012.&&&&00117 012 | 15 |
| OYS erva | Länsi-Pohja | &&&&&&&&&&059653.&&&&0059 653 | 6 |
| Ahvenanmaa | Åland | &&&&&&&&&&030129.&&&&0030 129 | 16 |
| Koko maa | Koko maa yhteensä | &&&&&&&&05533793.&&&&005 533 793 | 310 |
Vaasan sairaanhoitopiiri on vuoden 2013 alusta lukien kuulunut Turun yliopistollisen keskussairaalan erityisvastuualueeseen. Aikaisemmin se kuului Tampereen yliopistollisen sairaalan erva-alueeseen. Päijät-Hämeen sairaanhoitopiiri siirtyi vuoden 2018 alussa Tampereen yliopistollisen sairaalan erva-alueesta Helsingin seudun yliopistollisen keskussairaalan erityisvastuualueeseen.
Xiaomi Redmi 3S

| Xiaomi Redmi 3S |
| --- | --- |
Valmistaja:  Xiaomi
Julkaistu:  15. kesäkuuta 2016
Mitat:  139,3 x 69,6 x 8,5 mm
Paino:  144 g
Näyttö:  5" IPS LCD HD
Näytön kuvatarkkuus:  720 x 1 280
Suoritin:  Qualcomm Snapdragon 430 8937 8-ydin, 1,4 GHz, ARM Cortex-A53, 64-bittinen
Grafiikkapiiri:  Adreno 505
Muisti:  32 Gt
Keskusmuisti:  3 Gt
Flash-muisti:  laajennettavissa enintään 128 Gt:n SD-kortilla
Takakamera:  13 megapikseliä
Etukamera:  5 megapikseliä
Käyttöjärjestelmä:  Android 6.0 "Marshmallow" Xiaomin MIUI-käyttöliittymällä
Akku:  4 100 mAh
Infobox OKNimi-testi OK: 
Xiaomi Redmi 3S on Xiaomin 15. kesäkuuta 2016 julkaisema älypuhelin, jossa on esiasennettuna Android 6.0 "Marshmallow" -käyttöjärjestelmä Xiaomin MIUI-käyttöliittymällä.
Tekniset tiedot > Muotoilu

Xiaomi Redmi 3S -älypuhelimessa on 5-tuumainen näyttö HD-resoluutiolla.
Tekniset tiedot > Fyysiset osat

Laitteesta löytyy Qualcomm Snapdragon 430 8937-prosessori. Laitteessa on 3 Gigatavua RAM-muistia ja 32 Gigatavua sisäistä muistia. Puhelimen muisti on laajennettavissa enintään 128 Gigatavun microSD-kortilla.
Tekniset tiedot > Fyysiset osat > Kamerat ja multimedia

Laitteessa on 13 Megapikselin takakamera. Etukameran tarkkuus on puolestaan 5 Megapikseliä.
Videokuvaus voidaan tehdä 1080p (Full HD) -resoluutioilla 30fps.
Tekniset tiedot > Ohjelmisto

Julkaisuhetkellä laitteessa oli esiasennettuna Android 6.0 "Marshmallow" Xiaomin MIUI-käyttöliittymällä.
Ystävä hädässä

Ystävä hädässä voi tarkoittaa ainakin seuraavia asioita:
"Ystävä hädässä", Simpsonien kolmannen tuotantokauden jakso
"Ystävä hädässä", Simpsonien neljännen tuotantokauden jakso.
Ystävä hädässä, Abbas Kiarostamin ohjaama elokuva vuodelta 1987.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ystävä hädässä”, voi hakea sivunnimihaulla, laajalla sivunnimihaulla tai tekstihaulla.
Ympäristötiede

Ympäristötiede on ympäristöä ja ympäristöongelmia tutkiva tieteenala. Sen rajaukset vaihtelevat, mutta laajimmillaan käsitettynä ympäristötieteisiin voidaan lukea kaikki tieteet, jotka tutkivat fysikaalista ja orgaanista ympäristöä.
Osatieteet

Ilmakehätieteet: Ilmakehätieteisiin katsotaan kuuluvan esimerkiksi meteorologia, klimatologia ja ilmakemia.
Ekologia tutkii eliöiden ja eliölajien vuorovaikutusta toistensa sekä niitä ympäröivän elottoman ympäristön kanssa.
Ympäristökemia tutkii kemiallisten aineiden leviämistä, konversiota ja vaikutuksia elollisessa ja elottomassa luonnossa.
Geotieteet tutkivat Maan ja sen ilmakehän rakennetta sekä ilmiöitä. Niiden tutkimuksessa sovelletaan fysiikkaa, matematiikkaa, kemiaa ja biologiaa.
Maantiede tutkii Maan pintaa ja maan pinnalla esiintyviä sekä ihmisen että luonnon aikaansaamia ilmiöitä.
Koulutus Suomessa

Suomessa ympäristötiedettä voi opiskella pääaineena Itä-Suomen yliopistossa, Jyväskylän yliopistossa sekä Helsingin yliopistossa. Lisäksi Turun yliopistossa on mahdollista suorittaa alempaan, kandidaatin tutkintoon johtava ympäristötieteen koulutusohjelma, johon pyritään avoimen yliopiston opintojen perusteella.
Aiheesta muualla

Wikimedia Commonsissa on kuvia tai muita tiedostoja aiheesta .
Ympäristötieteen opiskelusta Itä-Suomen yliopisto
Ympäristötiede ja -teknologia (Arkistoitu – Internet Archive) Jyväskylän yliopisto
Opiskelu ympäristötieteiden laitoksella Helsingin yliopisto
Xiaomi Mi Pad 2

| Xiaomi Mi Pad 2 |
| --- | --- |
Valmistaja:  Xiaomi
Julkaistu:  27. marraskuuta 2015
Mitat:  200.4 x 132.6 x 6.95 mm
Paino:  322 g
Näyttö:  7,9" QXGA IPS LCD
Näytön kuvatarkkuus:  1 536 x 2 048
Suoritin:  Intel Atom x5 Z850 4-ydin, 2,2 GHz, 64-bittinen, 14 nm
Muisti:  64 Gt
Keskusmuisti:  2 Gt
Takakamera:  8 megapikseliä
Etukamera:  5 megapikseliä
Käyttöjärjestelmä:  Android Xiaomin  MIUI-käyttöliittymällä
Akku:  6 190 mAh
Infobox OKNimi-testi OK: 
Xiaomi Mi Pad 2 on Xiaomin 27. marraskuuta 2015 julkaisema taulutietokone, jossa on esiasennettuna Android Xiaomin MIUI-käyttöliittymällä.
Tekniset tiedot > Muotoilu

Xiaomi Mi Pad 2 -taulutietokoneessa on 7,9-tuumainen näyttö QXGA-resoluutiolla.
Tekniset tiedot > Fyysiset osat

Laitteesta löytyy 2,2 Gigahertsin 4-ydin prosessori. Laitteessa on 2 Gigatavua RAM-muistia ja 64 Gigatavua sisäistä muistia.
Tekniset tiedot > Fyysiset osat > Kamerat ja multimedia

Laitteessa on 8 Megapikselin takakamera. Etukameran tarkkuus on puolestaan 5 Megapikseliä.
Videokuvaus voidaan tehdä 1080p (Full HD) -resoluutiolla.
Tekniset tiedot > Ohjelmisto

Julkaisuhetkellä laitteessa oli esiasennettuna Android Xiaomin MIUI-käyttöliittymällä.
Älvsbyn piiri

| Älvsbyn piiri |
| --- | --- |
 Älvsbyn kirkko
 fiÄlvsbyn piiri 
 65°40′16″N, 21°01′05″E 
Valtio:   Ruotsi
Maakunta:  Norrbotten
Lääni:  Norrbottenin lääni
Kunta:  Älvsbynin kunta
Piirikoodi:  325008
Väestö
Väkiluku (2022):  7 905 
Älvsbyn piiri (ruots. Älvsby distrikt) sijaitsee Älvsbynin kunnassa Ruotsissa. Piiri kattaa koko kunnan ja sen väkiluku on 7 905  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Älvnäs

| Älvnäs |
| --- | --- |

 Älvnäs
 Koordinaatit: 59°17′14″N, 17°46′02″E 
Valtio:   Ruotsi
Lääni:  Tukholman lääni
Maakunta:  Uppland
Kunta:  Ekerö
Väkiluku (2021):  802
Infobox OKVirheellinen NIMI-arvo: 
Älvnäs on taajama Ekerön kunnassa Tukholman läänissä Upplandin historiallisessa maakunnassa Ruotsissa. Taajamassa oli 802 asukasta vuonna 2021.
Aiheesta muualla

Kuvia tai muita tiedostoja aiheesta Älvnäs Wikimedia Commonsissa
Yoshiaki Takayama

Yoshiaki ”Aki” Takayama (2. lokakuuta 1952 Japani – 22. helmikuuta 2010 Helsinki) oli japanilaissyntyinen suomalainen ravintoloitsija ja kokki.
Vuonna 1972 Suomeen muuttaneen Takayaman vaimo Pirjo Takayama perusti 1980-luvun lopulla Helsinkiin Kabuki-nimisen japanilaisen ravintolan, jossa Aki toimi keittiömestarina. Ravintolasta muodostui nopeasti eri alojen taiteilijoiden, urheilijoiden ja muiden julkisuuden henkilöiden suosima paikka. Ravintolan asiakaskuntaan kuuluivat muun muassa Ville Valo, Renny Harlin ja Kimi Räikkönen.
Vuonna 2006 Like-kustannus julkaisi Takayaman yhdessä Jukka Kankaan ja Tommi Tukiaisen kanssa toimittaman keittokirjan, joka sisälsi ruokaohjeiden lisäksi keskusteluja ravintolan tunnettujen asiakkaiden kanssa. Hänet tunnettiin myös useiden ravihevosten omistajana ja kasvattajana.
Takayama kuoli syöpään 57-vuotiaana helmikuussa 2010.
Teokset

Kabukiaki.  Helsinki:  Like, 2006.  ISBN 952-47179-8-0.
Zelmo Beaty

| Zelmo Beaty |
| --- | --- |
 Beaty vuonna 1966.
Henkilötiedot
Koko nimi:  Zelmo Beaty
Syntynyt: 25. lokakuuta 1939 Hillister, Texas, Yhdysvallat
Kuollut: 27. elokuuta 2013 (73 vuotta) Bellevue, Washington, Yhdysvallat
Kansalaisuus:   Yhdysvallat
Koripalloilija
Lempinimi:  Big Z
Pelipaikka:  Sentteri
Pituus:  206 cm
Paino:  102 kg
NBA-varaus:  3. varaus 1962 (St. Louis Hawks)
Pelaajaura
Yliopistojoukkueet
1958–1962:   Prairie View A&M
Seurajoukkueet
1962–1969  1970–1974 1974–1975:   St. Louis Hawks/Atlanta Hawks  Utah Stars  Los Angeles Lakers
Zelmo "Big Z" Beaty (25. lokakuuta 1939 Hillister, Texas – 27. elokuuta 2013 Bellevue, Washington) oli yhdysvaltalainen koripalloilija. NBA:ssa Beaty pelasi kahdeksan ja ABA:ssa neljä kautta vuosina 1962–1975.
Sentterinä pelanneen Beatyn varasi NBA:han vuoden 1962 varaustilaisuudessa kolmannella vuorolla vuorolla St. Louis Hawks, jota hän edusti vuoteen 1969 saakka. Hawksin jälkeen Beaty pelasi neljä kautta ABA:ssa Utah Starsin joukkueessa ja tämän jälkeen vielä yhden kauden ajan NBA:n Los Angeles Lakersissa. Tulokaskaudellaan Beaty valittiin NBA:n tulokkaiden tähdistöjoukkueeseen. Hän pelasi NBA:n tähdistöottelussa vuosina 1966 ja 1968 sekä ABA:n tähdistöottelussa vuosina 1971, jolloin hän myös voitti sarjan mestaruuden, 1972 ja 1973.
Beaty kuoli syöpään Washingtonin osavaltion Bellevue'ssa 27. elokuuta 2013, 73-vuotiaana.
Zembra

Zembra
Zembra satelliittikuvassa
| --- | --- |
Sijainti:  Itäinen Tunisinlahti  Tunisia
Saariryhmä:  Zembra ja Zembretta
Vesialue:  Välimeri 
Korkein kohta:  435  m 
Pinta-ala:  3,89 km²
muokkaa - muokkaa wikitekstiä - muokkaa Wikidataa
Zembra on Tunisialle kuuluva saari Välimeressä. Saari on jyrkkä ja kivinen. Sen korkein kohta on 435 metriä.
Zembra on kansallispuisto ja Zembretan saaren kanssa biosfäärialue. Saaressa asuu Välimeren suurin keltanokkaliitäjien yhdyskunta.
POIS-oireyhtymä

POIS-oireyhtymä on yleistilaa heikentävä syndrooma, joka ilmenee orgasmin jälkeen esiintyvänä oireiluna. Oireiden kesto voi vaihdella muutamasta tunnista useisiin päiviin. Oireyhtymän nimi on kirjainlyhenne englannin kielen sanoista postorgasmic illness syndrome (suom. orgasmin jälkeisen sairauden syndrooma). Ilmiö kuvattiin ensimmäisen kerran vuonna 2002.
Oireet

Oireet ilmaantuvat tavallisesti puolen tunnin kuluessa orgasmista ja katoava muutamassa päivässä.
Syndrooman oireet voivat olla fyysisiä tai psyykkisiä taikka molempia. Yleisiä psyykkisiä oireita ovat kognitiivinen häiriötila, voimakas vaivaantuneisuus, ärtyisyys, ahdistuneisuus, tarve vapautua ahdistuksesta, herkkyys hermojärjestelmälle stressiä aiheuttaville asioille (kuten kylmyydelle), alakulo sekä vaikeudet kommunikoinnissa, keskittymisessä, vuorovaikutuksessa, sanojen muistamisessa sekä informaation lukemisessa ja muistamisessa. Fyysisiä oireita ovat väsymys, päänsärky, lihassärky sekä flunssan tai allergian kaltaiset oireet kuten aivastelu, silmien kutina ja nuha. Osa potilaista myös tuntee voimakasta kuumotusta.
Oireyhtymää sairastavat ryhtyvät helposti välttämään seksiä, erityisesti orgasmia, tai ajoittamaan sen niin, että voivat levätä ja palautua usean päivän ajan sen jälkeen.
Diagnoosi

Oireyhtymä diagnosoidaan herkästi virheellisesti psykologisista tekijöistä johtuvaksi tai hypokondriaksi. Elimistön vähäisellä progesteronimäärällä arvellaan olevan osuutta syndroomaan. Myös vähäistä testosteronia, runsasta kortisolia, aivolisäkkeen kasvaimia ja turkkilaiseksi satulaksi kutsuttavan pääkallon painauman osittaista tyhjyyttä pidetään mahdollisina aiheuttajina.
Hoito

Syndroomaa 27 vuotta sairastanut potilas parani täydellisesti 5–10 milligramman annoksilla noretisteronia, jota annettiin puolta tuntia ennen orgasmia ja muutaman minuutin aikana sen jälkeen.
Epidemiologia

POIS-oireyhtymää sairastavien todennäköisenä määränä pidetään 0,25–1 prosenttia väestöstä.
Älvseredin piiri

| Älvseredin piiri |
| --- | --- |
 Älvseredin kirkko
 fiÄlvseredin piiri 
 57°14′28″N, 12°52′01″E 
Valtio:   Ruotsi
Maakunta:  Länsi-Götanmaa
Lääni:  Hallandin lääni
Kunta:  Falkenbergin kunta
Piirikoodi:  107003
Väestö
Väkiluku (2022):  613 
Älvseredin piiri (ruots. Älvsereds distrikt) sijaitsee Falkenbergin kunnassa Ruotsissa. Sen väkiluku on 613  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Falkenbergin kunnan piirit
Örebro SK

| Örebro SK |
| --- | --- |

Perustettu:  1908
Paikkakunta:  Örebro
Värit:           
Lajit:  jääpallo, jalkapallo, jääkiekko, salibandy, tennis, yleisurheilu, keilailu
Örebro SK on ruotsalainen vuonna 1908 perustettu urheiluseura. Seuralla on toimintaa useassa eri lajissa.
Jaostot

Jääpallo, Örebro SK  Bandy
Keilailu, Örebro SK  Bowling
Jalkapallo, Örebro SK Fotboll
Käsipallo, Örebro SK Handboll
Salibandy, Örebro SK Innebandy
Jääkiekko, Örebro SK Ishockey
Tennis, Örebro SK Tennis
Yusufari

| Yusufari |
| --- | --- |
 Dyynejä Tulo Tulon kylän luona Yusufarin paikallishallintoalueella.
 Yusufari
 Koordinaatit: 13°04′06″N, 11°10′33″E 
Valtio:  Nigeria
Osavaltio:  Yobe
Pinta-ala:  
 – Kokonaispinta-ala:  3 928 km²
Väkiluku (2011):  131 920
Aikavyöhyke:  UTC+1
Postinumero:  630
Infobox OKVirheellinen NIMI-arvo: 
Yusufari on Nigerian Yoben osavaltion pohjoisosassa sijaitseva paikallishallintoalue (engl. local government area). Paikallishallintoalue on pinta-alaltaan 3 928 neliökilometriä ja käsittää Alanjirorin, Gumshin, Guyan, Jebuwan, Kaskan, Kumugannamin, Mai-Malarin, Sumbarin ja Tulotulowan (tai Tulo Tulo) kylät sekä Yusufarin kaupungin, joka toimii paikallishallintoalueen keskuksena. Yusufarin alue rajautuu pohjoisessa Nigerin tasavaltaan ja paikallishallintoalueella on kansainvälinen rajanylityspaikka. Yusufari sijaitsee aridissa ympäristössä ja alueella on hiekkadyynejä. Vuoden keskilämpötila on 34 astetta.
Yusufarin väestö saa elantonsa maanviljelystä, kuten sipulin, porkkanan ja tomaatin kasvatuksesta. Myös karjankasvatus ja keramiikan valmistus elättää paikallisia. Yusufarin alueeseen kuuluvalta Tulo Tulon alueelta kerätään kaliumia, jota kutsutaan "mustaksi suolaksi", ja kuljetetaan Gashuaan ja Geidamiin. Alueella kulkee edelleen kamelikaravaaneja. Paikallishallintoalueella on useita markkinapaikkoja, joilla paikalliset myyvät ja vaihtavat hyödykkeitä. Yusufarin paikallishallintoalueella asui vuoden 2006 väestönlaskennassa 110 739 asukasta. Vuoden 2011 arvion mukaan väkiluku oli 131 920.
Árgoksen arkeologinen museo

| Árgoksen arkeologinen museo Αρχαιολογικό Μουσείο Άργους |
| --- | --- |
 Árgoksen arkeologinen museo.
Tyyppi:  arkeologinen museo
Sijainti:  Árgos, Árgos-Mykínes, Argolis, Peloponnesos Kreikka
Perustettu:  1957
Koordinaatit:  37°38′4″N, 22°43′38″E
 fiÁrgoksen arkeologinen museo 
   
Árgoksen arkeologinen museo (kreik. Αρχαιολογικό Μουσείο Άργους, Archaiologikó Mouseío Árgous) on arkeologinen museo Árgoksen kaupungissa Kreikassa. Se esittelee antiikin Argoksen kaupungista sekä sen lähialueelta löydettyä esihistoriallista ja antiikin aikaista esineistöä.
Museo on perustettu vuonna 1957. Sen vanhin osa toimii vuonna 1830 rakennetussa uusklassisessa rakennuksessa, joka lahjoitettiin Árgoksen kunnalle vuonna 1932 ja Kreikan valtiolle museokäyttöön vuonna 1955. Rakennuksen viereinen uudempi osa valmistui vuonna 1961. Museorakennus kunnostettiin vuonna 2001. Museon pysyvät näyttelyt ovat kolmessa näyttelysalissa.
Kokoelmat

Museon kokoelmiin kuuluu löytöjä muinaisesta Argoksen kaupungista, kuten Argoksen teatterista ja agoralta, sekä muualta Argoliin alueelta, kuten Lernasta. Esineet ajoittuvat varhaiselta neoliittiselta kaudelta roomalaiselle kaudelle. Kokoelmiin kuuluu muun muassa veistoksia, keramiikkaa, rakennusten osia sekä lattiamosaiikkeja.
Merkittävimpiin museoesineisiin lukeutuvat muun muassa esihistoriallisen Lernan löydöt varhaiselta helladiselta kaudelta; mykeneläisaikaiset figuriinit, kuten kurotrofos eli lasta imettävää äitiä esittävä figuriini, 1300–1200-luvuilta eaa.; pronssinen hopliittisotilaan asepuku (kyrassi ja kypärä) 700-luvulta eaa.; krateerin osa, jonka kuvitus esittää Odysseusta sokaisemassa kyklooppi Polyfemoksen, ja joka on varhaisia esimerkkejä monumentaalimaalauksista keramiikassa, 600-luvulta eaa.; Heraklesta esittävä patsas, joka on hellenistinen kopio Lysippoksen veistämästä niin kutsutusta Farnesen Herakleesta klassiselta kaudelta; sekä eri kuukausien henkilöitymiä esittävä lattiamosaiikki 400-luvulta jaa.
Labryksen muotoinen alttari.
Kurotrofos, n. 1300–1200 eaa.
Hevonen, kuvitusta geometriselta kaudelta, 700-luku eaa.
Odysseus sokaisee Polyfemoksen, 600-luku eaa.
Hopliittisotilaan asepuku.
Sofokleen patsaan pää, roomalainen kausi.
Ganymedeen patsaan pää, roomalainen kausi.
Antiikin aikaista vesiputkea.
Aiheesta muualla

Kuvia tai muita tiedostoja aiheesta Árgoksen arkeologinen museo Wikimedia Commonsissa
Yusufelin pato

| Yusufelin pato |
| --- | --- |

Tyyppi:  holvipato (voimalaitospato) ja vesivoimala
Teho:  558 MW (3*186 MW)
Rakentaminen aloitettu:  12/2012
Valmistunut:  11/ 2022
Sijainti:  Çoruh-joki, Yusufelin piirikunta, Artvinin maakunta, Turkki
Koordinaatit:  40.8172°N, 41.6456°E
Yusufelin pato (turk. Yusufeli Barajı) on 275 metriä korkea holvipato Turkin koillisosassa sijaitsevassa Çoruh-joessa, Artvinin maakunnnan Yusufelin piirikunnassa. Pato vihittiin marraskuussa 2022.
Patoa ja siihen liittyviä tieosuuksia, siltoja ja tunneleita rakennettiin joulukuusta 2012 lähtien. Syksyllä 2021 uutisoitiin padon olevan 91-prosenttisesti valmis. Padon rajaaman tekojärven täyttö aloitettiin vuonna 2021.  Tekojärven täyttäminen on upottanut kyliä alleen.
Padossa on sähköntuotantoa varten kolme 186 megawatin vertikaaliakseloitua Francis-turbiinia.
My Little Pony

My Little Pony on Hasbron luoma tavaramerkki, joka tunnetaan erityisesti muovisista leluponeistaan. Ponit ovat hyvin usein pitkäharjaisia ja -häntäisiä ja yleisesti värimaailmaltaan pastellinsävyisiä. Yleisenä tunnusmerkkinä on ponien takamuksissa sijaitsevat, näiden persoonaa kuvastavat kuviot tai symbolit. Kolmannen ja neljännen ponisukupolven aikana kuviota on kutsuttu myös söpöysmerkiksi (engl. cutie mark).
My Little Pony -lelusarjaa on uudistettu vuosien saatossa useita kertoja ja tällä hetkellä myynnissä olevat ponit edustavat viidettä sukupolvea (myös G5 eli Generation 5). My Little Pony saavutti äärimmäisen suosion erityisesti nuorten tyttöjen keskuudessa 1980–1990-luvuilla ja poiki useita erilaisia oheistuotteita, sarjoja ja kokopitkiä elokuvia. Uudistusten jälkeen varsinaisen suursuosion My Little Pony koki vasta 2010 alkaneen My Little Pony: Ystävyyden taikaa (engl. My Little Pony: Friendship is Magic) -sarjan kautta. Sarja synnytti myös niin sanotun brony-kulttuurin, jossa My Little Ponyn faneiksi tunnustautuivat ensimmäistä kertaa laajassa mittakaavassa myös miehet.